Coronavirus. Starea italianului infectat, care a vizitat recent România: Nu mai am febră, mi-a fost teamă.
Un cetăţean italian care vizitase România a fost diagnosticat astăzi cu coronavirus. A intrat în contact cu zeci de persoane din România. Autoritățile se străduiesc să le găsească pe toate. Bărbatul e internat la un spital din Rimini, iar viaţa sa nu este pusă în pericol. Ultimul bilanț anunța 11 morți și 325 de infectați în Italia.
Un cetăţean italian care vizitase recent România a fost diagnosticat marți cu coronavirus în oraşul Rimini din regiunea Emilia-Romagna. Bărbatul, în vârstă de 71 de ani, se întorsese în Italia weekendul acesta şi s-a prezentat la spital cu simptome caracteristice bolii, informează Corriere Romagna.Potrivit Il Resto del Carlino, italianul a declarat că s-a întors din România sâmbătă cu un avion care a aterizat la Bologna.Italianul cu coronavirus spune că i-a fost teamă și că acum nu mai are febrăÎntrebat cum se simte, bărbatul a răspuns: "Medicii trebuie să o spună mai bine. Acum nu mai am febră". Acesta a recunoscut că i-a fost teamă.Italianul a povestit că nu a avut febră când a revenit din România."Am fost la Craiova, dar nu m-am îmbolnăvit acolo", a adăugat bărbatul, după care jurnaliştii scriu că acesta nu a putut continua conversaţia din cauza oboselii.Ziariştii mai scriu că italianul a început să aibă febră şi să tuşească duminică, dar luni, când a mers la medicul de familie, acesta nu a înţeles despre ce e vorba şi l-a trimis la secţia de urgenţă a spitalului din Cattolica.Aici, potrivit medicilor, italianului i s-a făcut o radiografie toracică şi alte analize, după care rezultatul la coronavirus a ieşit pozitiv.Analize la 13 persoane care au fost în contact cu italianul infectat cu coronavirus, urmează alte 19 în GorjItalianul este din Cattolica şi este internat la un spital din Rimini. Acesta a stat 4 zile în România, în judeţele Dolj şi Gorj, fiind însurat cu o femeie din Gorj.Autorităţile gorjene au făcut până la această oră analize la 13 persoane care au intrat în contact cu italianul, iar alte 19 persoane sunt vizate de ancheta epidemiologică.Prefectul judeţului Gorj, Ion Cristinel Rujan, a declarat, miercuri dimineaţă, într-o conferinţă de presă, că până acum niciuna dintre persoanele care a intrat în contact cu cetăţeanul italian nu a manifestat simptome sau nu a cerut ajutorul medicilor.Italianul a fost internat în spital, iar medicii anunţă că viaţa sa nu este pusă în pericol în acest moment.În total au fost înregistrate 23 de cazuri de infecţie cu coronavirus până în acest moment în regiunea Emilia-Romagna. Italia este cea mai afectată ţară de epidemia de coronavirus din Europa: ultimul bilanț anunța 11 morți și 325 de infectațiSursă foto: Profimedia.